cyanic-selkie/wikianc huggingface dataset:
Andris Nelsons
Opname geskiedenis
Nelsons het saam met die CBSO musiek van Pjotr Tsjaikofski, Richard Strauss, en Igor Strawinski vir die Orfeo plate-etiket opgeneem. Nelson het ook behalwe vir sy opnames met die CBSO, opnames vir die BR-Klassik etiket gemaak. Nelsons het ook vir Deutsche Grammophon kommersiële opnames gemaak saam met die Boston Simfonieorkes. Hul plaat genaamd "Under Stalin's Shadow", met 'n opname van Sjostakowitsj se Simfonie No. 10, het in 2015 'n Grammy vir die beste orkestrale uitvoering gewen. Die DG album is deel van 'n langtermyn kontrak tussen die Boston Simfonieorkes, Nelsons en DG, soos verleng in Mei 2016.
Townview, Mooirivier
Townview is 'n nedersetting in KwaZulu-Natal, Suid-Afrika en is geleë op die oewers van die Mooirivier, suid van die dorpie Mooirivier.
Marie Prins
Navorsing en werkswinkels
Een studie waarin Prins betrokke was, sluit in 14 van die 17 genera wat in Combretaceae aanvaar is, insluitende 101 spesies en subspesies, in 'n poging om filogenetiese verhoudings tussen lede van die Combretaceae-familie te bepaal. Monsters is van velduitstappies ingesamel na : Gekultiveerde monsters is ook ingesluit van:
Mstislav Rostropovich
Hy word beskou as een van die grootste tjelliste van die 20ste Eeu. Bykomend tot sy interpretasies en sy tegniek, is hy bekend daarvoor dat hy nuwe werke geïnspireer en aangevra het van komponiste, op welke wyse die tjello repertoire meer as enige ander tjellis voor of na sy tyd vergroot is.
1966 Suid-Afrikaanse Grand Prix
Die 1966 Suid-Afrikaanse Grand Prix, formeel getiteld die 12de Internasionale RAC Grand Prix van Suid-Afrika (Afrikaans: 12de Internasionale RAC Grand Prix van Suid-Afrika ), was 'n nie-kampioenskap Formule Een motorren wat op 1 Januarie 1966 by Prince George Circuit, Oos-Londen, Suid-Afrika gehou is. Die wedren oor 60 rondtes, is deur die Britse jaer Mike Spence in 'n fabrieks-Lotus-Climax gewen. Spence het twee rondtes voor die private Brabham-BRM van die Switserse jaer Jo Siffert geëindig, met mede-Brit Peter Arundell derde in die ander fabrieks-Lotus-Climax.
Kirill Karabits
Kirill Karabits (Russies: Кирилл Карабиц, Oekraïens: Кирило Карабиць, Kyrylo Karabyts) (gebore op 26 Desember 1976, in Kiev [toe in die Oekraïense Sowjet Sosialistiese Republiek van die Sowjetunie) is 'n Oekraïense dirigent.
Biografie
Karabits se vader was die dirigent en komponis Ivan Karabyts. Gedurende sy jeug het Karabits klavier, musikologie en komposisie gestudeer, en teen die ouderdom van dertien jaar 'n belangstelling in dirigeer begin ontwikkel. Sy vroeëre onderwysers het Tatiana Kozlova ingesluit. Hy het in Kiev by die Lysenko Musiekskool gestudeer, en later by die Nasionale Tsjaikofski Musiekakademie. In 1995 het hy met sy studies by die Weense Musikhochschule begin en na vyf jare se studies 'n diploma in orkestrale dirigeerwerk verdien. Hy het ook die Internationale Bachakademie Stuttgart bygewoon waar hy 'n student van Helmuth Rilling en Peter Gülke was. Hy het ook skolastiese werk op die musikale argief van die Berliner Singakademie gedoen, soos om bv. die 1784 Johannes Passie van Carl Philipp Emanuel Bach te transkribeer, welke werk as verlore geag is. Karabits het sy eerste openbare optrede as dirigent op die ouderdom van negentien gemaak. Hy was vanaf 1998 tot 2000 assistent-dirigent van die Boedapest Fees-orkes gewees. Hy het ook vanaf 2002 tot 2005 as assosiaat dirigent van die Orchestre Philharmonique de Radio France gedien. Karabits het vanaf 2005 tot 2007 die pos van prinsipiele gas-dirigent van die Orchestre Philharmonique de Strasbourg gehou.
Rupert Sheldrake
Sheldrake het gestudeer en gepromoveer aan die Universiteit van Cambridge. Hy het hom in die jare '90 in Nederland gevestig en was in die nuus as een van die deelnemers aan die opspraakwekkende VPRO-program Een Schitterend Ongeluk van Wim Kayzer. Sheldrake se morfiese resonansie postuleer dat "geheue inherent is in die natuur" en dat natuurlike stelsels 'n kollektiewe geheue oorerf van alle vorige dinge van hul soort. Sheldrake stel voor dat dit ook verantwoordelik is vir telepatie-tipe interverbindings tussen organismes. Sy voorspraak van die idee bied idiosinkratiese verduidelikings vir standaard onderwerpe in biologie soos ontwikkeling, oorerflikheid en geheue. Morfiese resonansie word nie deur die wetenskaplike gemeenskap aanvaar nie en Sheldrake se voorstelle wat daarmee in verband staan is wyd gekritiseer. Kritici maak melding van 'n gebrek aan bewyse vir morfiese resonansie en onreëlmatighede tussen die begrip se beginsels en data afkomstig van genetika, embriologie, neurowetenskap, en biochemie. Hulle het hul kommer uitgespreek dat die populêre aandag wat aan Sheldrake se boeke en openbare verskynings spandeer word die publiek se begrip van wetenskap ondermyn. Ander werke deur Sheldrake omvat paranormale onderwerpe soos pre-kognisie, empiriese navorsing oor telepatie en die psigiese staar-effek. Sheldrake se idees het egter in die New Age beweging ondersteuning gekry van individue soos Deepak Chopra.
Agtergrond
Die huidige gangbare wyse om die biologie te benader is die 'meganistiese' manier: lewende organismes word beskou as natuur- en skeikundige masjiene en alle lewensverskynsels word in beginsel geag verklaar te kan word in terme van die natuur- en skeikunde. Die meganistiese paradigma is nie nuut nie; dit was gedurende meer as 'n eeu van oorheersende belang gewees. Die belangrikste rede waarom die meeste bioloë daaraan bly vasklou is dat dit werk: dit voorsien die gedagtes van 'n raamwerk waarbinne die vrae oor die natuur en skeikundige meganismes gestel en beantwoord kan word. Die feit dat die benadering tot skouspelagtige sukses gelei het soos die uitvinding van die genetiese kode (DNA) is 'n sterk argument in die denkwyse of teorie se voordeel. Nietemin meen kritici dat hulle goeie rede het om te betwyfel dat alle lewensverskynsels, inklusief die menslike gedrag, ooit volledig meganistiese verklaar sal kan word.
Joeri Kondratjoek
Vroeë lewe
Kondratjoek is gebore as Aleksandr Ignatyewitsj Shargei in 1897 in Poltawa, Russiese Ryk (nou Oekraïne), hoewel sy gesin oorspronklik in Kiëf gewoon het. Sy pa, Ignat Benediktowitsj Shargei, het fisika en wiskunde aan die Universiteit van Kiëf gestudeer ten tyde van sy huwelik. Kondratjoek se ma, Lyudmila Lvovna Schlippenbach het Frans by 'n Kiëf-skool gegee, en moes reeds swanger gewees het toe sy in Januarie 1897 getroud is. Sy is 'n direkte afstammeling van Wolmar Anton von Schlippenbach, 'n generaal wat deelgeneem het aan Karel XII van Swede se mislukte inval in Rusland. Haar oupa Anton von Schlippenbach was lt.kolonel van die Russiese weermag en het aan die Napoleontiese oorloë deelgeneem. Aleksandr het meestal by sy ouma en haar man in Poltava gewoon.
Rupert Sheldrake
Morfogenetiese stelsels
As morfogenetiese velde verantwoordelik is vir die organisering en vorm van materiële stelsels, moet hulle self kenmerkende strukture hê. Waar kom hierdie veldstrukture vandaan? Die voorgestelde antwoord is dat dit afkomstig is van die morfogenetiese velde wat met die voorafgaande stelsels geassosieer word: die morfogenetiese velde van alle sisteme van die verlede word 'verteenwoordigend' van enige soortgelyke stelsel; die opbou van vroeëre stelsels werk op die volgende en soortgelyke stelsels deur 'n opbouende invloed wat aktief is in ruimte  sowel as in tyd .Volgens hierdie hipotese is stelsels so georganiseer omdat soortgelyke stelsels in die verlede op dieselfde manier georganiseer was. Die molekules van 'n komplekse organiese chemiese verbinding kristalliseer byvoorbeeld in 'n kenmerkende patroon omdat dieselfde stof in die verlede gekristalliseer het; 'n plant neem die vorm aan wat kenmerkend is van sy spesie, omdat vorige lede van die spesie daardie vorm aangeneem het; en 'n dier tree instinktief op 'n sekere manier op, omdat sulke diere vroeër so gedra het.
Joeri Kondratjoek
Herinnering en huldeblyke
Toe die Amerikaanse ruimtevaarder Neil Armstrong die Sowjetunie besoek het ná sy geskiedkundige vlug na die Maan, het hy 'n handvol grond van buite Kondratjoek se huis in Nowosibirsk versamel om sy bydrae tot ruimtevlug te erken, en het na bewering Sowjet-owerhede aangemoedig om Kondratjoek te begin herdenk. Later is 'n wetenskapsentrum en kollege in Nowosibirsk, strate in Poltawa, Kiëf en Moskou vernoem na Kondratjoek, sowel as die Kondratjoek-krater op die Maan en die 3084 Kondratjoek-kleinplaneet wat in 1977 ontdek is. Die regering van Oekraïne het posseëls en munte uitgereik met Kondratjoek. Die Poltava Nasionale Tegniese Universiteit dra sedert 1997 Kondratjoek se naam. Joeri Kondratjoe is in 2014 in die International Space Hall of Fame opgeneem.
Umeå Designinstituut
Die Umeå Designinstituut (UID) (Designhögskolan i Umeå) is 'n instituut van die Universiteit van Umeå in Umeå, in die provinsie Västerbotten in Swede.
Endectyon elyakovi
Die spons behoort tot die genus Endectyon en tot die familie Raspailiidae. Die wetenskaplike naam van die spesie is die eerste keer geldig gepubliseer in 1991 deur Hooper.
Amateurpornografie
Foto's
Amateur-pornografie het ook die opkoms van sterseksvideo's tot gevolg gehad, met sterre soos Pamela Anderson, Paris Hilton en Kim Kardashian. Die toename van gratis "tube"-webtuistes vir amateurpornografie het ook daartoe gelei dat tuisgemaakte video's oor verskeie webtuistes op die internet versprei kan word.
Echibini
Echibini is 'n swart nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.
Apokriewe boeke
Die opvattings van die Protestante en Rooms-Katolieke stem ooreen wat die Nuwe Testament betref: Al die legendariese verhale wat afsonderlik van die Nuwe Testament ontstaan het, soos die sogenaamde evangelies oor die jeug van Jesus en "handelinge" van verskillende apostels, is deur Protestante sowel as Rooms-Katolieke eenparig as deel van die Bybel verwerp.
Dave Wittenberg
Dave Wittenberg (gebore 1 September 1971) is 'n Suid-Afrikaanse akteur en skrywer. Hy is bekend vir sy rolle in die rolprente Cowboy Bebop: The Movie (2001) en Final Fantasy VII: Advent Children (2005), en in die televisiereekse Digimon: Digital Monsters (1999) en .hack//SIGN (2002).
Vlag van die Verenigde Koninkryk
Die ontwerp van die Union Flag dateer uit ’n koninklike proklamasie ná die unifikasie van Groot-Brittanje en Ierland in 1801 (sien Verenigde Koninkryk van Groot-Brittanje en Ierland). Die vlag kombineer aspekte van drie ouer nasionale vlae: die rooi kruis van Sint Georg van die Koninkryk van Engeland, die wit skuinskruis van Sint Andreas vir Skotland (hierdie twee was verenig in die eerste Union Flag), en die rooi skuinskruis van Sint Patrick om Ierland te verteenwoordig. Wallis, ten spyte daarvan dat dit ook deel van die Unie is, is nog nooit op die Britse vlag verteenwoordig nie.
Ontstaan
Die nuwe vlag van die Verenigde Koninkryk is amptelik deur ’n Ordonnansie van 1801 aanvaar.
Ruitens (speelkaarte)
Vierkleurpakke
thumb|Die vier ase in 'n vierkleurpak. Ruitens is hier blou. Vierkleurpakke word soms in toernooie of aanlyn gebruik. In sulke pakke is ruitens:
Vlag van die Verenigde Koninkryk
Voormalige vlae
Sedert 1865 is kolonies en afhanklike gebiede toegelaat om hul eie vlae te gebruik, dikwels ’n aanpassing van die Blou Vaandel. In 1875 is ’n vlag aan die Natalkolonie, in 1876 aan die Kaapkolonie, in 1902 aan die Oranjerivierkolonie en in 1904 aan die Transvaalkolonie deur koninklike lasbriewe toegeken. Hierdie vlae was ook op die Blou Vaandel gebaseer. Na die onafhanklikwording van talle van hierdie kolonies en afhanklike gebiede het hulle voortgegaan met die gebruik van die aangepaste Blou Vaandel.
Uzi
Die Uzi-prototipe is in 1950 voltooi. Dit is vir die eerste keer in 1954 aan die Israeliese Verdedigingsmagte (IDF) se spesiale magte bekendgestel, en die wapen is twee jaar later vir algemene gebruik aangewend. Die IDF het Uzi's aan reserwe troepe, offisiere, artillerietroepe en tenkspanne verskaf, sowel as 'n frontliniewapen vir elite ligte infanterie-aanvalsmagte.
Brian Doyle-Murray
Persoonlike lewe
Murray het agt sibbe, waaronder akteurs Bill Murray, Joel Murray, en John Murray.
Skoppens (speelkaarte)
Vierkleurpakke
thumb|200px|Die vier ase van 'n vierkleurpak. Skoppens is hier swart. Vierkleurpakke word soms in toernooie of aanlyn gebruik. In vierkleurpakke kan skoppens so lyk:
Unicode
In Unicode kom 'n swart simbool ♠ en wit simbool ♤ voor.
Gonzo-pornografie
Ooreenkomste met gesigspuntpornografie
POV- of gonzo-porno verbreek soms die streng gesigspunt-konvensie. Amateur Allure het byvoorbeeld ’n kenmerkende skoot waar die kameraman wat die seksdaad uitvoer, ’n handkamera om die ander persoon se kop beweeg. Dit het ’n skoot tot gevolg wat nie verkry sou kon word deur die persoon wat normaalweg die seksdaad ervaar nie. Daar is egter geen derdepartykamerawerk by betrokke nie.
Emerson Fittipaldi
Die jongste wêreldkampioen
In 1972 het Fittipaldi die heersende Wêreldkampioen Jackie Stewart verslaan. Hy het in die jaar vyf Grand Prix-oorwinnings behaal in die heeltemal herstileerde en bygewerkte Lotus 72: die rooi en goud van Gold Leaf het plek gemaak vir die baie opvallende en eksklusiewe swart en goud van John Player Special. Op 25 jaar en 99 dae was hy die jongste wêreldkampioen in die geskiedenis. Hy het hierdie titel eers in 2005 aan Fernando Alonso verloor. (L.w. Sedert 2010 kan Sebastian Vettel homself die jongste wêreldkampioen in die geskiedenis noem.)
2022 Oostenrykse Grand Prix
Bande
Pirelli sal die volgende bande in Oostenryk verskaf:
Renuitslag
Max Verstappen ontvang 'n ekstra punt vir die vinnigste rondte gery.
Akademie vir Skone Kunste (Umeå)
Opleidingskursusse
Die kunsskool bied twee kursusse in die beeldende kuns aan: die driejarige baccalaureusgraad (BFA) en 'n tweejarige nagraadse Meesterskursus (MFA). Daar word ook kursusse in estetika I, II en III aangebied en somerkursusse word georganiseer. Die opleiding in beeldende kunste bevat praktiese sowel as teoretiese aspekte. Studente leer om te werk met hout, metaal, gips, brons, afdrukke, foto's, video's, klank en rekenaargebaseerde kuns.
Geboue
In die lente van 2012 het die Kunsakademie verhuis na 'n nuwe gebou, 'n eiendom op die kunskampus. Die voormalige gebou is in 2013-2014 weer verbou en word nou gebruik vir artistieke projekte en huisves die Akademie se kunsgalery.
Klas 1-stoomlokomotief
Klas 1A
Daar is later nog 21 van die lokomotiewe bestel van dieselfde vervaardiger wat afgelewer is in 1910. Die lokomotiewe se stoomketel was gelig met 32 mm. Hulle was binne die NGR bekend as tipe Improved Hendrie B en later het die SASH hulle geklassifiseer as Klas 1A.
Endectyon hymani
Endectyon hymani is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Endectyon lacazei
Die spons behoort tot die genus Endectyon en tot die familie Raspailiidae. Die wetenskaplike naam van die spesie is die eerste keer geldig gepubliseer in 1892 deur Topsent.
Klas 2-stoomlokomotief
Klas 2
Die klas is ontwerp deur D.A. Hendrie vir die Natalse Regeringspoorweë om op passasiersroetes tussen Ladysmith en Charlestown diens te doen. Twee lokomotiewe is in 1905 deur die North British Locomotive Company afgelewer. Die lokomotiewe is toegerus met Stephenson-klepratwerk. Hulle was aanvanklik bekend as tipe Hendrie A in die NGR, maar is later as Klas 2 deur die SAS&H geklassifiseer.
Geheue van water
Die geheue van water is die beweerde vermoë van water om 'n "geheue" te behou van stowwe wat voorheen daarin opgelos was, selfs na 'n arbitrêre aantal reeksverdunnings. Dit word as 'n meganisme aangevoer waardeur homeopatiese middels sou kon werk, selfs wanneer hulle verdun is tot op die punt dat nie 'n enkele molekule van die oorspronklike stof oorbly nie.
Glenn Gould
Gould het die Romantiese standaardklavierliteratuur deur Frederic Chopin, Franz Liszt en andere verwerp ten gunste van Barok, Renaissance, laat-romantiese en moderne komponiste. Alhoewel sy opnames oorheers is deur Bach en Beethoven, was Gould se repertoire divers, insluitende werke deur Wolfgang Amadeus Mozart, Joseph Haydn, Johannes Brahms en voor-Barokse komponiste soos Jan Pieterszoon Sweelinck, Orlando Gibbons en William Byrd, en sulke 20de eeuse komponiste soos Paul Hindemith, Arnold Schönberg en Richard Strauss. Gould was bekend vir verskeie eksentrisiteite; van sy onortodokse musikale interpretasies en maniërismes by die sleutelbord tot aspekte van sy leefstyl en gedrag. Hy het op die ouderdom van 31 jaar opgehou met konsertuitvoerings ten einde te konsentreer op studio-opnames en ander projekte.
William Walton
Sir William Turner Walton, OM (29 Maart 1902 – 8 Maart 1983) was 'n Engelse komponis. Gedurende sy loopbaan van sestig jaar het hy musiek in verskeie klassieke genres en style geskryf; van musiek vir rolprente tot opera.
Klawers (speelkaarte)
Klawers 20px|♣ is een van die vier kleure, of stelle, speelkaarte in 'n Franse pak. Dit stem ooreen met die stel akkers 15px| in 'n Duitse pak kaarte.
Vierkleurpakke
thumb|200px|Die vier ase van 'n vierkleurpak. Klawers is hier groen. Vierkleurpakke word soms in toernooie of aanlyn gebruik. In vierkleurpakke kan klawers so lyk:
Gerald Clark
Gerald Clark is 'n Suid Afrikaanse sanger. Hy het saam met menigte musikante opgetree sedert 1996, sy eerste CD optrede was as hoofsanger van die Stellenbosch Blues groep Delta Blue. Hy het sy solodebuutalbum, AfroBoer & The Golden Goose in 2015 vrygestel.
Teenpous Silvester IV
Biografie
In 1101 was die teenpouse Theodoricus en Albertus gevange geneem deur Pous Paschalis. Die Romeinse adel wat die keiser van die Heilige Romeinse Ryk in Rome verteenwoordig het, het egter geweier om Paschalis te erken.
Keiser Hendrik V het investituur-reg asook die keiserstitel van Paschalis geëis. Paschalis het dit geweier. Die keiser set Paschalis gevange en erken Silvester as pous. In gevangeskap gee Paschalis noodgedwonge toe aan die keiser se eise. Die pous en die keiser bereik 'n akkoord op 11 April 1105. Keiser Hendrik onttrek sy steun aan Silvester en dwing hom om af te tree op 11 of 12 April 1111. Silvester onderwerp hom aan Paschalis en vertrek na Osimo en sy beskermheer graaf Werner.
Egiptenare
Die Egiptiese identiteit is nou verbonde aan geografie. Die Egiptiese bevolking is weerskante die laer Nylvallei, die nou strook van bewerkbare land wat van die eerste Katarakt na die Middellandse See streek en beide in die ooste en weste deur woestyn begrens word. Dié unieke geografie vorm sedert antieke tye die basis vir die ontwikkeling van die Egiptiese samelewing.
Onderhandelinge om apartheid te beëindig
Agtergrond
Apartheid was 'n stelsel van rassediskriminasie en segregasie uitgevoer deur die Suid-Afrikaanse regering en op alle vlakke van die samelewing in stand gehou. Dit is in 1948 geformaliseer en vorm 'n raamwerk vir politieke en ekonomiese oorheersing deur die blanke bevolking en beperk die politieke regte van die swart meerderheid.
Die Mahlabatini-verklaring van geloof
Op 4 Januarie 1974 vergader Harry Schwarz, leier van die liberaal-hervormende vleuel van die Verenigde Party, met Gatsha (later Mangosuthu) Buthelezi, hoof van die uitvoerende raad van die swart tuisland KwaZulu, en onderteken 'n vyfpuntplan vir rasse-vrede in Suid-Afrika, wat bekend gestaan het as die Mahlabatini-geloofsverklaring.
Nadraai
Oorgangspolitiek het na die verkiesing voortgeduur, met 'n nuwe grondwet wat uiteindelik in 1995 ooreengekom is, en die Waarheids- en Versoeningskommissie wat gefokus het op polities gemotiveerde misdade wat tydens die apartheidsera gepleeg is.
Kniphofia linearifolia
Kniphofia linearifolia is 'n meerjarige plant wat tot die genus Kniphofia behoort. Die spesie is inheems aan Suid-Afrika waar dit voorkom in die Oos-Kaap,Mpumalanga, Noord-Kaap, Wes-Kaap, Vrystaat asook Eswatini, Lesotho, Malawi, Mosambiek en Zimbabwe.
Endectyon tenax
Endectyon tenax is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Scharinska villan
Scharinska villan is 'n gebou in Umeå in die provinsie Västerbottens län in Swede. Die gebou is in Storgatan, langs Döbelns-park geleë.
Argitektuur
Die gebou het drie verdiepings. Binne is die mure van die kamers voorsien van houtwerk en een van die kamers bevat 'n mosaïek.
Getúlio Vargas
Vargas, gebore in São Borja, Rio Grande do Sul, in 'n magtige plaaslike familie, het 'n kort tydjie in die weermag gehad voordat hy die regskool betree het. Hy het sy politieke loopbaan as distriksprokureur begin en gou 'n staatsadjunk geword voor 'n kort vertrek uit die politiek. Nadat hy na die staatswetgewende vergadering teruggekeer het, het Vargas troepe gelei tydens Rio Grande do Sul se burgeroorlog in 1923. Hy het die nasionale politiek betree as lid van die Kamer van Afgevaardigdes. Daarna het Vargas as Minister van Finansies onder president Washington Luís gedien voordat hy bedank het om Rio Grande do Sul as staatspresident aan die hoof te staan, waartydens hy 'n aktiewe ampstermyn gehad het en baie beleide ingestel het.
Tau Ceti e
Ontdekking
As dit ’n aardagtige atmosfeer het, sal die temperatuur op die oppervlak sowat 70 °C (343 K) wees. Teen dié temperatuur sou net termofiele op Aarde kon oorleef.
KOI-1686.01
KOI-1686.01 is ’n onbevestigde KOI-kandidaat-eksoplaneet sowat 1 033,8 ligjare van die Aarde af. Dié KOI (Kepler-voorwerp van belang)-kandidaat het ’n radius van 1,33 keer dié van die Aarde en is dus ’n superaarde.
AVN-prys
AVN het die eerste pryse in Februarie 1984 geborg. Die toekenningseremonie word in Januarie elke jaar gehou tydens die AVN Adult Entertainment Expo in Las Vegas, Nevada. Pryse vir gay pornografie is van 1986 tot 1998 toegeken, maar sedert 1999 is die GayVN-pryse apart toegeken omdat daar later te veel kategorieë was. Laasgenoemde pryse is ná 2010 vir 'n paar jaar gestaak, maar is in 2018 hervat.
Alberante
Alberante is 'n voorstad in Alberton, Gauteng. Volgens die 2011-sensus het Alberante 'n bevolking van 1 305 gehad, waarvan 77,0% Blankes was. Afrikaans (52,1%) en Engels (36,9%) is die grootste huistale.
Mercury-Atlas 3
Lot
Dus het die Mercury-Atlas 3 sending geëindig in 'n reën van wrakstukke wat teruggeval het na die Aarde. Die lanseerontsnapstelsel is geaktiveer die oomblik toe die vernietig instruksie gestuur is, en het die Mercurykapsule na veiligheid geskiet. Dit het 'n apogee van 7,2 km bereik en 1,8 km ver gevlieg. Die vlug van die Mercurykapsule was 7 minute en 19 sekondes lank; die meeste van die tyd het die kapsule aan sy valskerm gehang terwyl dit teruggedaal het Aarde toe. Die tuig is 20 minute na lansering geberg en hergebruik vir die Mercury-Atlas 4 vlug. Die een positiewe gevolg van die sending was dat dit bewys het dat die lanseerontsnapstelsel werk, en betroubaar is. Dit was ook die eerste Mercury-Atlasvlug met 'n aktiewe lanseerontsnapstelsel.
McDonnell F-101 Voodoo
Op 27 November 1957 het vier model RF-101A's (verkenningsvliegtuie) vanaf March-lugmag basis in Kalifornië opgestyg en oos gevlieg. Nadat hulle in die lug brandstof hervul het het twee verder gevlieg tot by die McGuire-lugmag basis in New Jersey. Die ander twee het omgedraai en weer in Kalifornië geland.
In 1961 was ses en vyftig van die vliegtuie oorgeplaas na die Koninklike Kanadese Lugmag as model CF-101B. 'n Dekade later was hulle eers vervang met beter vliegtuie. Die Amerikaanse en Kanadese vliegtuie het die noordpool gebied beskerm en bewaak teen Sowjet bomwerpers. Die laaste Amerikaanse Lugmag F-101 is eers in 1971 uit diens onttrek en die van die Air National Guard eers in 1983. Verkennings vliegtuie was ook verkoop aan die Chinese Nasionale Lugmag.
IAFD
Geskiedenis
Aan die begin van 1999 is die eerste stappe geneem om die IAFD weer op die been te bring. Aanvanklik kon net aktrises in die soekkassie opgespoor word en data is beperk tot flieks van ná 1989. Van Aarle wou nie vroeëre flieks in die databasis hê nie omdat hy gedink het as hy ooit kommersiële nut daaruit wou put, moes hy die waardevolste inligting eers vir homself hou. Die data oor die ouer titels was die moeilikste om in die hande te kry en min mense het daaroor beskik. Die afsnydatum van 1989 was ’n skikking om ten minste die titels van Buttman in te sluit, want hy was een van die gewildste regisseurs van dié tyd.
Samuel Langley
Allegheny-sterrewag
Langley het in 1867 in Pittsburgh aangekom om die eerste direkteur van die Allegheny-sterrewag te word, nadat die instelling in moeilike tye verval het en aan die Wes-Universiteit van Pennsilvanië gegee is. Teen daardie tyd was die departement in wanorde – toerusting was stukkend, daar was geen biblioteek nie en die gebou moes herstel word. Deur die vriendskap en hulp van William Thaw Sr., 'n industriële leier in Pittsburgh, was Langley in staat om die sterrewagtoerusting te verbeter en bykomende apparate te bou. Een van die nuwe instrumente was 'n klein transito-teleskoop wat gebruik is om die posisie van die sterre waar te neem terwyl hulle die hemelse meridiaan kruis.
Lugvaart werk
Hy het die skrywer Rudyard Kipling rondom hierdie tyd ontmoet, wat een van Langley se eksperimente in sy outobiografie beskryf het: “Deur Roosevelt het ek professor Langley van die Smithsonian ontmoet, 'n ou man wat 'n modelvliegtuig ontwerp het wat aangedryf is - want petrol het nog nie opgedaag nie - deur 'n miniatuur flits-stoomenjin, 'n wonder van delikate vakmanskap. Dit het meer as tweehonderd treë tydens 'n toets gevlieg en ditself daarna in die water van die Potomac verdrink, wat vir die pers van sy land groot vreugde en humor veroorsaak het. Langley het dit koel genoeg aanvaar en vir my gesê dat, alhoewel hy nooit tot dan sou lewe nie, dat ek die bestaan van die vliegtuig moet beleef.”
Umbrië
Geskiedenis
Die Umbri het oorspronklik 'n groter gebied bewoon, wat tot by die Porivier in die noorde gestrek het, maar is in die loop van die geskiedenis deur die Etruskers na hulle latere kleiner tuisland in die Appenyne-bergreeks teruggedring. In die tydperk van die 4de tot 2de eeu v.C. het die Umbri geleidelik onder Romeinse heerskappy gekom.
Vlieënier
Ter erkenning van die vlieëniers se kwalifikasies en verantwoordelikhede, ken meeste lugrederye wêreldwyd vlieënier kentekens aan hul vlieëniers toe.
As 'n beroep
Boeing verwag 790 000 nuwe vlieëniers binne 20 jaar vanaf 2018, 635 000 vir kommersiële lugvaart, 96 000 vir sakevliegtuie en 59 000 vir helikopters : 33% in Asië-Stille Oseaan (261 000), 26% in Noord-Amerika (206 000), 18% in Europa (146 000), 8% in die Midde-Ooste (64 000), 7% in Latyns-Amerika (57 000), 4% in Afrika (29 000) en 3% in Rusland / Sentraal-Asië (27 000).
Militêre vlieëniers
Militêre vlieëniers word volgens 'n ander leerplan opgelei as burgerlike vlieëniers, wat deur militêre instrukteurs gelewer word. Dit is te danke aan die verskillende vliegtuie, vlugdoelwitte, vlugsituasies en verantwoordelikheidskakels. Baie militêre vlieëniers word oorgedra na 'n burgerlike vlieënier-kwalifikasie nadat hulle die weermag verlaat het, en tipies is hul militêre ervaring die basis vir 'n burgerlike vlieënierslisensie.
Basil Rathbone
Basil Rathbone (13 Junie 1892 – 21 Julie 1967) was 'n Suid-Afrikaansgebore Britse akteur. Hy was bekend vir sy rolle in die rolprente Romeo and Juliet (1936), The Adventures of Robin Hood (1938), Sherlock Holmes Faces Death (1943), en Pursuit to Algiers (1945).
Nubiërs
Vroeë Neolitiese nedersettings van die prehistoriese Egipte uit 7000 v.C. is is in die sentrale Nubiese gebied al opgegrawe, waarvan Wadi Halfa glo die oudste in die sentrale Nylvallei is. Dele van Nubië, soos Ta-Seti (die eerste nomos of administratiewe streek in Antieke Egipte), was dwarsdeur die dinastiese tydperk deel van die Antieke Egipte. Ander dele van Nubië, veral Benede- en Bo-Nubië, was ten tye deel van die Antieke Egipte en op ander tye 'n mededingende staat wat dele van Meroë of Koesj verteenwoordig het. Onder die 25ste Dinastie van Egipte is egter die hele Nubië, tot by die hedendaagse Khartoem, met Egipte verenig.
Agulhasvlakte
Die Agulhasvlakte is 'n komplekse vleilandstelsel wat aan die suidpunt van Afrika lê. Dit begin noord van Bredasdorp, en strek tot na die suidpunt van Kaap Agulhas. Die westelike grens lê naby Gansbaai.
Daar is baie bedreigde spesies in die gebied. Baie van hulle word nie in die staatswoude en privaat natuurreservate langs die kusgebiede aangetref nie, maar woon meer in die binneland.
Dirk Meerkotter
Meerkotter is in Pietersburg gebore en het die grootste deel van sy kinderjare in Johannesburg deurgebring. Gedurende 1944 het Meerkotter vir ’n rukkie tekenonderrig onder leiding van Maurice van Essche aan die Kunsskool van die destydse Witwatersrandse Tegniese Kollege ontvang.
Draf
Definisie
Hardloop word soms gedefinieer as 'n oomblik van geen kontak met die grond, terwyl draf dikwels grondkontak behou.
Reddingswese
Nasionale Seereddingsinstituut
Dit ontvang 'n staatsbydrae, maar word ook finansieel gesteun deur die handel en nywerheid, terwyl Suid-Afrikaanse oliemaatskappye dit van gratis olie en brandstof voorsien. Dit maak verder op donasies van lede en op ondersteuningsfondse staat.
Suid-Afrikaanse Lewensreddersvereniging
Die Suid-Afrikaanse Lewensreddersvereniging (SALSA), wat in 1961 gestig is, lewer oor die hele land 'n belangrike diens deur talle drenkelinge van verdrinking te red. Die vereniging bied ook onderrig oor lewensreddingsmetodes en die bybring van drenkelinge aan. Skole en swemklubs in verskeie sentra is by die vereniging geaffilieer.
Ondergrondse redding
Die voorbereiding van laasgenoemde duur langer as in die geval van die ou pak - met die ou toerusting duur dit ongeveer 20 minute vir die spanne om ondergronds te gaan. Vroeër was daar ook geen verbinding tussen die reddingspanne en hul varslugbasisse nie, maar 'n tweerigtingradio wat deur die Kamer van Mynwese ontwerp is en waarvan die werking nie deur soliede ondergrondse rots belemmer word nie, is 'n aantal jare gelede in gebruik geneem en vergemaklik teenswoordig die reddingstaak baie.
Michael Dudikoff
Michael Dudikoff (gebore 8 Oktober 1954) is 'n Amerikaanse akteur, assistentregisseur, en vervaardiger. Hy is bekend vir sy rolle in die rolprente Bachelor Party (1984), American Ninja (1985), Platoon Leader (1988), en In Her Defense (1999).
Gliese 832 c
Dit is die vierde naaste moontlike bewoonbare eksoplaneet. Die naaste een is Tau Ceti e, sowat 11,9 ligjare van die Aarde af.
Teenpous Gregorius VIII
Biografie
Maurice Bourdin was 'n monnik in die klooster van Cluny. In 1099 word hy aangestel as biskop van Coimbra in Portugal en in 1108 as aartsbiskop van Braga. As aartsbiskop raak hy in konflik met Pous Paschalis II en sluit aan by die keiserlike party in die Investituurstryd. In 1117 spreek Paschalis die banvloek oor hom uit. Op Paassondag 23 Maart 1117 word Hendrik as keiser gekroon deur Maurice.
John van Eyssen
John van Eyssen (19 Maart 1922 – 13 November 1995) was 'n Suid-Afrikaanse akteur en vervaardiger. Hy was bekend vir sy rolle in die rolprente The Men of Sherwood Forest (1954), Account Rendered (1957), Horror of Dracula (1958), en A Story of David: The Hunted (1960).
MAVEN
MAVEN (afkorting vir Mars Atmosphere and Volatile Evolution) is 'n ruimtetuig van NASA wat ontwerp is om Mars se atmosfeer te bestudeer terwyl dit om die planeet wentel. Die doel van die sending is om vas te stel hoekom die atmosfeer en water, wat vermoedelik eens volop daar voorgekom het, verlore gegaan het.
Emil Gilels
Loopbaan
In 1981 het Gilels 'n hartaanval na 'n uitvoering by die Koninklike Concertgebouw in Amsterdam gehad en daarna aan verswakkende gesondheid gely. Hy het op 14 Oktober 1985 op onverwagse wyse gedurende 'n mediese ondersoek in Moskou beswyk, slegs 'n paar dae voor sy 69ste verjaardag. Sviatoslav Richter, wat Gilels goed geken het en 'n medestudent in die klas van Heinrich Neuhaus by die Moskouse Konservatoria was, het geglo dat Gilels per ongeluk dood is toe 'n verkeerde dwelm foutiewelik ingespuit is gedurende 'n roetine mediese ondersoek by die Kremlin hospitaal. Die Deense komponis en skrywer Karl Aage Rasmussen ontken egter hierdie spesifieke moontlikheid in sy biografie van Richter en reken dat dit 'n vals gerug was.
C/2022 E3 (ZTF)
C/2022 E3 (ZTF) is 'n langperiodekomeet wat op 2 Maart 2022 deur die Zwicky Transient Facility in Kalifornië, VSA, ontdek is en 'n wentelperiode van 50 000 jaar het. Die komeet het sy perihelium op 12 Januarie 2023 bereik, op 'n afstand van 1,11 AE van die Son af en sy naaste afstand van die Aarde af op 1 Februarie 2023, op 'n afstand van 0,28 AE. Dit was in Januarie uit die Noordelike Halfrond sigbaar en van vroeg Februarie af uit die Suidelike Halfrond. Die komeet het 'n skynbare magnitude van 5 bereik en was in donker, maanlose omstandighede met die blote oog sigbaar.
Dombeya autumnalis
Die rotsblompeer (Dombeya autumnalis) is 'n meerjarige struik of boom wat deel is van die Malvaceae familie. Die plant is endemies aan Limpopo en Mpumalanga.
Nardouwluisiesbos
In Engels staan dit as die Nardouw fountain pincushion bekend. Die struik se FSA-boomnommer is 85.1.
Bene Israel
Indië en China (vir latere tydperke: Bagdadse Jode):
]] In die vroeë deel van die twintigste eeu het baie Bene Israel aktief geword in die nuwe rolprentbedryf, as aktrises en akteurs, produsente en direkteure. Nadat Indië sy onafhanklikheid in 1947 verkry het en Israel in 1948 gestig is, het die meeste Bene Israel na Israel, Kanada en ander Statebondlande en die Verenigde State geëmigreer. Voor hierdie migrasies het hulle die grootste deel van die Joodse bevolking op die Indiese subkontinent gevorm en hul moedertaal is Judeo-Marathi, 'n soort Marathi met leenwoorde uit Hebreeus en Aramees.
Henri Dutilleux
Dutilleux het verskeie groot pryse gedurende sy loopbaan ontvang, vernaam die Grand Prix de Rome (1938), die Internasionale Musiekraad Rostrum van Komponiste (1955), die Grand-Croix de la Légion d'honneur (2004), die Ernst von Siemens Musiekprys (2005), die Gouemedalje van die Koninklike Filharmoniese Genootskap (2008) en die Kravisprys (2011).
Atalaya
Atalaya is 'n genus van bome en struike wat behoort tot die familie Sapindaceae. Slegs drie van die spesies kom in Suid-Afrika voor.
Malgasse (volk)
Binne hierdie twee breë etniese en politieke groeperings is die Malgasse histories in spesifiek benoemde etniese groepe onderdeel; van hulle is veral op die grondslag van kulturele tradisies van mekaar onderskei. Dié onderskeidinge is op grond van landbou-, jag- en visvangpraktyke; argitektuur; musiek; hare- en kleredrag; en plaaslike gebruike of taboes getref, laasgenoemde is in Malgassies bekend as fady. Die presiese aantal etniese groepe in Madagaskar is as gevolg van hierdie onderskeidinge onduidelik. Die praktyke waardeur baie van hierdie etniese groepe onderskei is, is in die 21ste eeu minder algemeen as dit in die verlede was. Die meeste Malgasse is egter trots op hul verbintenis met een of meer van hierdie groepe en beskou dit as deel van hul eie kulturele identiteit. Die Malgasse is bekend vir hul begrafnisritueel, Famadihana.
Kniphofia ritualis
Kniphofia ritualis is 'n meerjarige plant wat tot die genus Kniphofia behoort. Die spesie is inheems aan KwaZulu-Natal, Lesotho en die Vrystaat.
Medisinale tropiese plante
Die sintetiese stowwe het die voordeel dat dit suiwerder is, omdat stowwe wat naverwant aan die natuurlike medisinale stowwe is, saam met die medisinale stowwe in die plant voorkom en dit baie moeilik is om die gewenste en ongewenste stowwe van mekaar te skei. Hierdie onsuiwerhede in die medisyne kan ernstige newereaksies tot gevolg hê as mense dit toegedien word. Sommige van hierdie stowwe kan nie sinteties vervaardig word nie (veral die vervaardiging van alkaloïede lewer probleme) of die vervaardiging daarvan is nie ekonomies nie.
Efedrien, ŉ alkaloïed met dieselfde struktuur en werking as adrenalien, is ŉ voorbeeld hiervan. Vantevore is die stof verkry uit plante van die genus Ephedra. Daarna is die natuurlike produk deur 'n sintetiese produk vervang omdat dit goedkoper was. Vandag word natuurlike efedrien, afkomstig van die plant Ephedra distachya, egter weer gebruik omdat dit goedkoper van Pakistan verkry kan word.
Serena (Pokémon)
Serena is 'n fiktiewe karakter uit die Pokémon-mediafranchise wat deur Nintendo en Game Freak besit word. Sy verskyn vir die eerste keer in die Pokémon X- en Y-videospel as een van die twee protagonistiese karakters wat deur die speler gekies kan word, saam met haar manlike mede-reisiger, Calem. Sy verskyn ook in verskeie ander Pokémon-publikasies, veral in die anime as 'n medereisiger van Ash Ketchum in die Kalos-streek, met die doel om 'n Kalos-koningin te word, 'n titel wat gegee word aan die beste Pokémon-uitvoerder in die streek. In die mangareeks, waar die karakters en verhaal anders is as in die videospel en anime, staan sy bekend as Yvonne Gabena.
Hoewel sy as 'n karakter met 'n soortgelyke agtergrondverhaal as ander vroulike karakters in die Pokémon-videospelreeks beskou word, het Serena lof ontvang vir haar optrede in die anime. Sy het bekendheid verwerf deurdat dit gedink word dat sy romantiese gevoelens vir Ash Ketchum het tydens die Pokémon XY-anime, wat sigbaar was deurdat haar wange bloos en sy skaam word as sy hom sien, met hom praat of langs hom is. Dit het egter ook kritiek ontvang omdat dit as oordrewe beskou word en nie geskik is vir die teikengehoor van die Pokémon-anime nie, naamlik kinders. Die soentoneel tussen Serena en Ash in die laaste episode van Pokémon XYZ was een van die gunsteling soentonele onder die anime-fans in Japan.
Beta Israel
Die Beta Israel (Hebreeus: בֵּיתֶא יִשְׂרָאֵל‬, Béjte Jisra'él; Ge'ez: ቤተ እስራኤል, Bēta 'Isrā'ēl, hedendaags: Bēte 'Isrā'ēl, Encyclopaedia Aethiopica: Betä Ǝsraʾel, letterlik: "Huis van Israel" of "Gemeenskap van Israel" ), ook bekend as Ethiopiese Jode (Hebreeus: יְהוּדֵי אֶתְיוֹפְּיָה, Jehoedéj Etiópija; Ge'ez: የኢትዮጵያ አይሁድዊ, ye-Ityoppya Ayhudi), is Jode wie se gemeenskap oor eeue heen in die gebied van die Koninkryk Aksum en die Keiserryk van Ethiopië, wat nou tussen die Amhara- en Tigray-streke van Ethiopië en Eritrea verdeel is, geleef en ontwikkel het. Die meeste van hierdie mense het sedert die laat 20ste eeu na Israel geëmigreer. Hulle word ook Falasja genoem, wat uit Oud-Ethiopies (Ge'ez) afgelei is en "uitgewekenes" of "uitgeweke" beteken en 'n neerhalende konnotasie behels. In Ethiopië het hulle 'n kaste van ambagsmanne gevorm wat oor eeue heen smeewerk uitgeoefen het, omdat hulle nie grond kon besit nie.
]] Die Beta Israel was eens in noordelike en noordwestelike Ethiopië in meer as 500 klein dorpies oor 'n groot gebied wyd versprei, saam met bevolkings van Moslems en hoofsaaklik Christene. Die meeste van hulle was gekonsentreer in die gebied rondom en noord van die Tanameer en die Blou Nyl, in die Gondar-streek saam met die Wolqayit, Shire en Tselemt, Dembia, Segelt, Quara en Belesa.
Lyn Wadley
Lyn Wadley FRSSAf is 'n ereprofessor in argeologie, geaffilieer met die Department van Argeologie en die Instituut vir Evolusie aan die Universiteit van die Witwatersrand.
Kniphofia sarmentosa
Kniphofia sarmentosa is 'n meerjarige plant wat tot die genus Kniphofia behoort en is deel van die fynbos en Sukkulente Karoo. Die spesie is endemies aan die Noord- en die Wes-Kaap. Dit spesie kom voor van Nieuwoudtville en die Hantamsberg tot by die Klein Roggeveld- en Hexrivierberge.
Kwaksalwery
Teenwoordigheid en aanvaarding
'n Gebrek aan begrip dat gesondheidstoestande kan verander sonder behandeling en dat veranderinge in kwale aan 'n gegewe terapie toegeskryf word.
Die neiging om inligting te soek, te interpreteer of te prioritiseer op 'n manier wat u oortuigings of hipoteses bevestig. Dit is 'n soort kognitiewe vooroordeel en 'n sistematiese fout van induktiewe redenering.
Jeff Beck
Beck het wye kritiese lof verwerf en ses keer die Grammy-toekenning ontvang vir Beste Rock Instrumentale Uitvoering en Beste Pop Instrumentale Uitvoering een keer. In 2014 ontvang hy die Britse Akademie se Ivor Novello-toekenning vir uitstaande bydrae tot Britse musiek. Hy is twee keer in die Rock and Roll Hall of Fame opgeneem: eers as lid van die Yardbirds (1992) en tweedens as solokunstenaar (2009).
Toearegs
Toeareg-kinders
Die Toeareg-kinders word goed opgevoed en bulle het baie goeie maniere. Wanneer hulle nog baie klein is, was hul moeders hulle gereeld met seep en water, maar soos hulle groter word, leer hulle om hulself soos hul ouers, met droë sand te was. Dit is noodsaaklik omdat water baie kosbaar en baie keer uiters skaars in die woestyn is.
Marcel Proust
18 November 1922
Bekende werke
Paul Dukas
Op 'n tydstip toe Franse musikante verdeel was in konserwatiewe en progressiewe faksies, het Dukas nie aan een behoort nie. Hy het egter die bewondering van beide behou. Sy werke is beïnvloed deur komponiste soos Beethoven, Berlioz, Franck, d'Indy en Debussy.
Olivier Messiaen
Hy het musiek geskryf vir kamerensembles en -orkeste, sowel as vokale musiek en solowerke vir orrel en klavier. Hy het ook geëksperimenteer met die gebruik van nuwe elektroniese instrumente wat ontwikkel is in Europa gedurende sy leeftyd.
Saksiese Switserland
Sakse
Ligging in Duitsland
Akudruk
Agtergrond
Die tradisionele Chinese medisyne-teorie vir die keuse van akupunktuurpunte en die doeltreffendheid daarvan is dat dit werk deur die vermeende meridiaansisteem te stimuleer om verligting te bewerkstellig deur vermeende yin, yang en qi te "balanseer". Akupunktuurpunte wat tydens die behandeling gebruik word, mag al dan nie in dieselfde area van die liggaam wees as die geteikende simptoom. Die vermeende posisies van akupunktuurpunte wissel ook volgens die praktisyn.
Baie vegkunse in Oos-Asië beweer on akudruk te bestudeer en dit te gebruik vir selfverdediging en gesondheidsdoeleindes (in Chinees kin na, tui na). Daar word gesê dat die punte of kombinasies van punte gebruik word om 'n opponent te manipuleer of ongeskik te maak. Krygskunstenaars masseer ook gereeld hul eie akudrukpunte in roetines om vermeende verstoppings uit hul eie meridiane te verwyder, en beweer dat dit sodoende hul sirkulasie en buigsaamheid verbeter en die punte "sag" of minder kwesbaar vir 'n aanval hou.
Watty Watson
Politieke loopbaan
Watson het gou na sy studies 'n lid van die Nasionale Party geword. Voordat hy tot die parlement verkies is, was hy betrokke in die plaaslike politiek van die Oos-Transvaal (Mpumalanga). Hy het op die Transvaal Padraad en die Bewaring Komitee gedien. Later aan is hy verkies as die adjunk-burgemeester van Marloth Park. Hy was toe tot die Onderberg-raad verkies en daarna is hy aangestel as 'n lid van die Laeveld en Platorandediensteraad. Hy was die leier van die opposisie toe hy op die Metsweding Distriksraad gedien het.
In 2011 is hy aangestel tot die pos van hoofsweep in die Nasionale Vergadering. Hy het afgetree in 2014 voor daardie jaar se algemene verkiesing.
Dood en nalatenskap
Watson is op 12 Oktober 2014 oorlede. Hy was 69.
Malcolm Sargent
Sir Harold Malcolm Watts Sargent (29 April 1895–3 Oktober 1967) was 'n Engelse dirigent, orrelis en komponis wat algemeen beskou word as Brittanje se voorste dirigent van koorwerke. Die musikale ensembles waarmee hy geassosieer is, was die Ballets Russes, die Huddersfield Choral Society, die Royal Choral Society, die D'Oyly Carte Opera Company, die Londen Filharmoniese Orkes, die Hallé Orkes, Koninklike Liverpool Filharmoniese Orkes, BBC Simfonieorkes en die Koninklike Filharmoniese Orkes.
Albert Kimmerling
Op 8 November 1910 ontvang Albert Kimmerling sy lugvaartsertifikaat van die Aéro-Club de France. Op dieselfde dag het Roger Sommer Albert gevra om 'n lugvaartskool in Lyon te stig. Hy het tot 1912 by baie geleenthede vir die lugvaartskool in Frankryk en Switserland gevlieg, toe hy vertrek het om aan die hoof te staan van die Stuurskool Sommer in Bouzy in die Marne.
Esegiël
Esegiël sien ook die eindstryd van die wêreldmagte teen Jerusalem, maar ook Jerusalem se redding en 'n nuwe tempel waarin die Here onder sy volk woon.
Brachylaena stellulifera
Brachylaena stellulifera is 'n boom wat aan die familie Asteraceae behoort en is endemies aan Madagaskar.
Pornografiese akteur
Oorsig
Die getal pornosterre wat al in Amerika gewerk het, kan afgelei word van die getal akteurs wat deur die gesondheidsorgstigting vir die volwassebedryf, AIM, getoets is. Toe die stigting se pasiëntdatabasis in 2011 uitgelek is, het dit besonderhede oor meer as 12 000 pornosterre bevat wat sedert 1998 getoets is. In 2011 het rofweg tussen 1 200 en 1 500 akteurs in Kalifornië se "Pornovallei" gewerk.
Natuurgeskiedenis
Natuurgeskiedenis is 'n aantal natuurwetenskappe wat fokus op die studie van die lewende natuur (biologie, insluitend dierkunde en plantkunde), soms saam met navorsing oor die lewelose natuur (aardwetenskappe, insluitend mineralogie, meteorologie, geologie en paleontologie).
Pornografiese akteur
Porno-akteurs
Terwyl die voorkoms van aktrises veral belangrik is, word manlike akteurs gekies volgens hul vermoë om die begeertes van die manlike kyker uit te leef en dus vir die kyker "in te staan". Vir heteroseksuele pornoflieks word hulle dus eerder vir hul seksuele vaardigheid gekies as vir hul voorkoms. Hulle moet naamlik drie dinge kan doen: ’n ereksie kry terwyl hulle soms op ’n besige en veeleisende rolprentstel is, daardie ereksie behou terwyl hulle voor die kamera optree en dan op die regte oomblik ejakuleer. In die verlede sou die akteur se onvermoë om ’n ereksie te behou of ’n voortydige ejakulasie ’n prent kon ruïneer. Dié probleem is in ’n mate deur die gebruik van Viagra opgelos. As ’n akteur sy ereksie verloor, word die verfilming vir sowat 45 minute gestaak sodat die uitwerking van die Viagra kan inskop. Die nadeel is dat dit die akteur se gesig merkbaar rooi laat word, dit hom hoofpyn gee en dit moeilik maak om ’n orgasme te kry. Volgens die regisseur John Stagliano kan hulle ook minder eg voorkom, want met Viagra kan hulle seks hê sonder om gestimuleer te wees."
Betaling
Volgens sommige bronne word mans in die gay pornobedryf gewoonlik meer betaal as in heteroseksuele prente. Mans wat hulself as heteroseksueel beskou maar soms gay pornografie doen, word gay-for-pay genoem. Hulle tree dus in gay prente op net vir die meer geld.
Gesondheidskwessies
Die hoë voorkoms van SOI's in die pornografiebedryf het in 1998 begin verander toe groot vervaardigers van pornoprente ’n gereelde siftingsprogram vir akteurs ingestel het. In die 1980's was daar ’n uitbraak van MIV/vigs in die bedryf en ’n aantal akteurs is dood daaraan; dit het gelei tot die stigting van ’n gesondheidsorgstigting vir die volwassebedryf, AIM, wat gehelp het om ’n vrywilligerstandaard op te stel in die Amerikaanse pornobedryf waarvolgens akteurs elke 30 dae vir MIV, chlamydia en gonorree getoets word, en twee keer per jaar vir hepatitis, sifilis en herpes simplex. AIM beweer dié program het die voorkoms van SOI's onder pornosterre verminder tot 20% van dié van die algemene publiek. Dié bevindings is egter al gekritiseer.
Ephydatia ramsayi
Ephydatia ramsayi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Suid-Afrikaanse onrus van 2021
Staatsreaksie
Hy het die impak van die onluste op die COVID-19-inenting bespreek en gesê dat die toediening van entstowwe hiermee ernstig ontwrig word. Hy het ook opgemerk hoe die ekonomie van die land verdere uitdagings in die gesig staar as gevolg van die onrus wat die veiligheid van gewone Suid-Afrikaners en die beskikbaarheid van voedsel en medisyne bedreig. Die ontplooiing van SANW om die onrus te beëindig, is ook geregverdig.
Beleëring
Tegnieke van beleëring
'n Kasteel kon onverwags ingeneem word as die aanvallers dit kon bereik voor die kasteel se verdedigers besef dat hulle daar is. Kastele is egter gewoonlik op plekke gebou van waar mens die omgewing goed kon bespied; alle bome, bosse en ander skuiling is verwyder en daar was altyd wagte op die uitkykposte.